
Ursula von der Leyen, desemnată oficial candidata PPE la șefia 
Comisiei Europene. lohannis: “Naționalismul, euroscepticismul și 
extremismul au un potenţial toxic asupra fundamentului 
proiectului european” 

lohannis, la Congresul PPE: Naționalismul, euroscepticismul și extremismul au un potenţial toxic asupra fundamentului 
proiectului european 


În discursul său de la Congresul PPE de la București, lohannis a declarat că, dintre toate provocările cu care se confruntă în 
prezent birocraţii de la Bruxelles, se disting în mod deosebit, prin „potenţialul toxic” pe care îl pot avea asupra 
„fundamentului proiectului european”: naționalismul, euroscepticismul și „extremismul”, care ar pune în pericol 
„bunăstarea” și „democraţia” create de proiectul european. 


„Dintre toate provocările cu care ne confruntăm în prezent, una se distinge în mod deosebit prin potenţialul toxic pe care îl poate avea 
chiar asupra fundamentului proiectului european. Mă refer, desigur, la extremism, în toate formele sale, de la naționalismul găunos, de 
fațadă, până la tendinţele revizioniste care, din păcate, se manifestă din ce în ce mai virulent pe continentul nostru. În definitiv, ce este 
Uniunea Europeană? 27 de state care au aderat benevol și din convingere la același set de principii, care împărtășesc aceleași valori 
și care doresc să își protejeze nivelul de bunăstare atins, datorită proiectului european”, declară Klaus lohannis la congresul PPE. 


EI afirmă că Uniunea Europeană „este atractivă tocmai pentru că valorile sale fundamentale permit și facilitează un grad ridicat al 
calităţii vieții”. „Și tocmai din acest motiv sunt unii care își doresc ca acest proiect să eșueze, pentru că oferă ceea ce autocraţiile și 
alte sisteme nedemocratice refuză cetățenilor lor — libertatea de mișcare, comerț liber, protecţia drepturilor fundamentale, justiție și stat 
de drept. Campania pentru alegerile europarlamentare se apropie cu pași repezi. Oamenii vor fi bombardaţi cu tot soiul de oferte și 
promisiuni. Mulţi dintre cei prezenţi aici veţi candida pentru un mandat de europarlamentar și veţi intra în dezbateri cu eurosceptici și 
alţi nemulțumiți care contestă proiectul nostru european. Îi puteţi întreba direct: <Care este alternativa voastră la un proiect care a 
adus peste 50 de ani de pace și prosperitate?>. Și veţi vedea imediat cum se destramă întregul lor eșafodaj, pentru că alternativa 
acestor persoane gălăgioase, foarte vocale, este una sumbră, a resentimentelor și a unui egoism naţionale, care a provocat dezastre 
umanitare, conflicte și războaie europene fratricide”, adaugă șeful statului român. 


lohannis i-a îndemnat pe cei din PPE să folosească campania pentru alegerile europene „pentru a contracara dezinformarea 
și manipularea”: 


„O comunicare mai bună a avantajelor statutului de membru al Uniunii Europene este esenţială pentru a contracara dezinformarea și 
manipularea. Trebuie să ne asigurăm că cetățenii noștri sunt conștienți de beneficiile incontestabile pe care le aduce apartenenţa la 
acest proiect remarcabil. Uniunea Europeană a înlocuit frica și ostilitatea cu metode de colaborare și respect reciproc, iar la 
consolidarea acestor sentimente sunt chemate azi familiile politice care se inspiră din valorile democrat-liberale. Partidul Popular 


European este principala forță motrice capabilă să descătușeze toate aceste energii pozitive. Mă bucur că sunt alături, aici, de oameni cărora știu că nu le 
lipsește curajul, competenţa, experienţa și responsabilitatea de a impune schimbările necesare pentru a revitaliza cel mai important proiect politic și social 
pe care noi, europenii, l-am construit și continuăm să-l dezvoltăm”, a menţionat lohannis. 


În opinia sa, „zgomotul din zona populismului de stânga sau de dreapta poate fi acoperit printr-o participare activă și o comunicare eficientă, urmând 
principiul unităţii în diversitate, fără a pierde nicio clipă din vedere obiectivul principal, care este siguranţa și bunăstarea cetățenilor noștri”. 

Cel mai eficient mod de a distruge un popor este să-i interzici și să-i anulezi înțelegerea despre propria istorie. - George Orwell 

În urmă cu o lună am adresat ANMDMR-ului o lista cu 57 de întrebări despre nanotehnologie, nanomedicamente, „vaccinurile” covid dar și cele clasice. 

Asa cum am spus, mă voi încumeta să argumentez această disfuncționalitate a generaţiei noastre pe care eu, cel nevrednic și neavizat, o consider a fi unul din motivele dezbinării. 

